MrsKorea & mily2 nélkül ez az epizód nem jöhetett volna létre.
~ 63. rész ~
Ezt nem tehetik! Hé, már megint rálépett!
Úrnőm, az Udvari Nevelőnők megérkeztek.
- Jó napot. - Jó napot, Úrnőm.
Jól hallom, Song Yeon valóban ügyesen halad a tanulmányaival?
Igen. Még csak négy napja van a palotában, de azt mondják, máris olyan gyorsan tanul.
Valóban. Ő egy intelligens lány. Tudom, hogy gyorsan beletanul majd mindenbe.
Igen, Felség.
Kérem, idézze fel az asszonyi rangokat az első szinttől a negyedikig.
Az első szint rangja Jungkyung nagyasszony. A második szinten Jung nagyasszony.
A harmadik szinten Sook nagyasszony. A harmadik, közbeeső szinten Sook asszony.
A negyedik szinten Gong asszony. Az ötödik szinten pedig Eun asszony.
Most pedig kérem, sorolja fel a Királyi Család rokonainak titulusait.
~ felsorolja őket ~
Ha előző királyunk mindhárom felesége életben lenne, hogyan szólítaná meg őket?
~ sajnos a magyar nyelv nehezen adja vissza a tőlünk idegen királyi struktúrák rangjait ~
A két királynét az anyakirályné megszólítás, az ágyast pedig a Yi királyi ágyas cím illeti meg.
~ Yeongjo királynak (1694–1776) két királynője, két királyi ágyasa, és két ágyasa volt ~
Úrnőm!
- Sajnálom. - Jól válaszolt.
De nem szabad elfelejtenie, hogy úgy kell beszélnie velünk, mint aki valóban felettünk áll.
Rendben. Legközelebb észben tartom.
Őfelsége, a Király!
Felség!
Szóval már megint finomkodva beszéltél a Nevelőnőkkel, és megrovást kaptál tőlük?
Igen, Felség. Olyan furcsának érzem,
hogy tegezzem azokat a nőket, akik jóval idősebbek nálam.
Ne érezd úgy, hogy sietned kellene. Idővel majd kialakul.
Ha jobban belegondolok, nekem is némi fegyelmezésre van szükségem.
Hiszen hétköznapi nyelven beszélek veled.
- Felség... - Talán változtatnom kellene ezen.
- Mit szólnál hozzá, ha máris elkezdeném? - Felség!
Igen, ez nem ilyen egyszerű.
Olyan ez, mint valami álom.
Még mindig alig hiszem, hogy most veled sétálhatok.
Édesanyánk hogy van? Még mindig nem fogadta el a köszöntéseidet?
Nem, Felség. Esténként már fogadni szokott.
- Valóban? - Igen, Felség.
Menjünk édesanyám palotájába, és adjuk át neki jókívánságainkat.
- Hogyan? - Miért vagy így meglepve?
Úrnőm, már tíz nap is eltelt! Ezalatt az idő alatt egyszer sem fogadta a látogatását.
Miért ragaszkodik hozzá, hogy így megalázza?
Ha nem jössz velem, akkor egyedül megyek.
Úrnőm!
Hát ismét eljött, Úrnőm.
- Édesanyám odabenn van? - Nem, nincs bent.
Akkor nem jelent gondot, ha megvárom, míg visszatér?
Bocsásson meg, de igen.
Mivel senki sem tudja, mikor tér vissza, az lesz a legjobb, ha visszatér a palotájába.
- Mit jelentsen ez a viselkedés? - Hogy mondja?
Nem hallotta, mit mondtam? Azt kérdeztem, mire véljem, ezt a felháborító viselkedést!
- Kérem, bocsásson meg, valami az orromba... - Elég!
Hogy mer így megsérteni? Én vagyok Hae Kyung királynő főudvarhölgye!
Hozzám hasonlóan ő is új még a palotában, és nem ismeri az itteni szokásokat.
- Legyen olyan jó, és bocsásson meg neki. - Sajnálom, de nem tehetem, Úrnőm.
Mi ez a felfordulás?
Ez itt a palota! Hogy mertek ekkora kiabálást csapni?
Bocsásson meg nekünk, Felség.
É-... Édesanyám!
Édesanyám, azért jöttem, hogy átadjam jókívánságaimat.
Hogy szólítottál?
Édesanyádnak? Talán engedélyt adtam rá, hogy így szólíts?
Sosem ismertelek el törvényes menyemként.
Soha többé nem szólíthatsz újra édesanyádnak. Megértetted?
Hát nem megmondtam, Fenség? Mondtam, hogy csak megaláznák önt.
- Miért nem avatja be a Királynét? Ő biztos... - Azt nem tehetjük.
Nem fogom ezzel terhelni a Királynét.
Mondd meg a többi udvarhölgynek, hogy ők se beszéljenek erről senkinek.
- Kérlek, tedd meg ezt értem, Yang udvarhölgy. - Igenis, Úrnőm.
Felség, Hong titkár úr megérkezett.
Küldje be.
Hogy haladnak az előkészületek?
Mindent előkészítettünk, hogy álruhában utazhasson.
Rendben.
Csupán három Birodalmi Testőr kíséri majd el az útra, ahogy kívánta.
De további testőröket rendeltem Felséged köré.
Az előző merénylet gyanúsítottjait még mindig nem sikerült elfognunk.
Ezt Felséged biztonsága érdekében teszem. Kérem, adja a beleegyezését.
Jól van. Siessünk. Ma sok munka vár ránk.
Csak Woonjongga környékén több mint száz illegális kiskereskedői piac létezik.
Igen, a kereskedőházak nem tudnak minden egyes illegális piacot maguk felügyelni.
Őket bizonyára a kereskedő klánok küldték, Felség.
Zsiványokkal fenyegetik a házalókat.
Úgy hallottam, fizikailag is bántalmazzák őket.
- Park hadnagy. - Parancsoljon, Felség.
Valamit tegyetek meg nekem Suh hadnaggyal és Kang hadnaggyal.
Kérem, csak most az egyszer bocsásson meg nekünk, Uram!
Szükségünk van a pénzre, hogy élelmet vegyünk!
Hallgass! Hogy mertek Woonjonggában kereskedni?
- Kobozzátok el minden portékáját! - Igenis!
Kérem, csak most az egyszer bocsásson meg nekünk! Kérem, Uram!
Mi folyik itt?
- Vissza, míg szépen mondom! - Kik vagytok?
Mi? Annak a férfinak az öccsei.
Ha nem akartok bajt, azonnal távozzatok innen!
Hogyan? Ne álljatok csak úgy ott! Kapjátok el őket!
Igenis!
Várjatok csak! Ennyivel nem ússzátok meg!
Takarodjatok innen, zsiványok!
- Mindenki jól van? - Köszönöm! De kik maguk?
- És miért mondták, hogy az én...? - Okunk volt ezt mondani.
Jöjjenek velünk. Valaki találkozni akar önökkel.
Felség, elhoztuk őket.
- Kísérjétek be őket. - Igenis, Felség.
Fáradjanak be.
- Emlékeznek még rám? - Felség!
Felség! Hogy érti azt, hogy megszünteti a kereskedelmi korlátozásokat?
Jól hallotta. Elveszem a kereskedelmi jogot a kereskedő klánoktól.
Az önhöz hasonló kiskereskedők számára szabad kereskedelmet fogok biztosítani.
Felség!
Ezúttal be akarom tartani, amit ígértem.
Ezt akartam önökkel tudatni.
Miféle ígéretről beszél, Felség?
Hát már elfelejtették, mit ígértem, amikor még csupán Trónörökös voltam?
Fenség, kérem, ne mondjon ilyeneket. Hogyan lehetnénk dühösek önre?
Bár csak néhány napig tartott, mégis szabadon kereskedhettünk!
Olyasmi volt ez, amiről eddig álmodni sem mertünk volna!
Hogy mondhat hát ilyeneket, Fenség?
Nézzétek...
Még ha minden visszaváltozna is, mi nem fogjuk Fenségedet okolni.
Néhány nap erejéig...
... értelmet adott az életünknek!
Hogyan is felejthetnénk ezt el, Fenség?
Nem, ne mondjátok ezt.
De valamit megígérhetek.
Ezt az álmot egyszer valóra váltom értetek.
Legközelebb nem fogom hagyni, hogy ez az álom csak néhány napig tartson.
Fenség!
- Nam eunuch, odakinn vagy? - Igen, Felség.
Hívd ide, kérlek, Hong titkárt. Rendeletet kívánok diktálni.
Értettem, Felség.
Nem tudom elolvasni! Mi áll rajta?
Azt írják, igazi, emberhez méltó módon dolgozhatunk és kereshetjük meg a kenyerünket!
Ez ugyanolyan trükk, mint legutóbb?
Őfelsége döntése értelmében feloldották a kereskedelmi jogokra vonatkozó szabályozásokat!
Mostantól mindenki szabadon kereskedhet. Ha bárki zaklatni meri őket,
azok a törvény előtt felelnek majd tetteikért! Most pedig térjetek haza!
Ezt nem teheti! Ki hatalmazta fel rá, hogy feloldja a kereskedelmi korlátozásokat?
- Ezt nem fogjuk hagyni! - Így van!
Nem tudja, kik virágoztatták fel ezt az országot? Hogy meri megvonni a kereskedelmi jogainkat?
Menjünk, és követeljük a válaszát!
Azonnal oszlassátok szét őket! Gondoskodjatok róla, hogy senki se sérüljön meg, világos?
Igenis, Uram!
Úgy tűnik, rendbontásra készülnek!
Ez egy újabb felforduláshoz vezethet a fővárosban! Meg kell akadályoznunk a lázadást!
Mi a helyzet Woonjongga piacaival?
A kereskedőházak bezártak, és elégetik a termékeiket, ahogy azt előre megjósoltuk.
A katonák megpróbálják megfékezni őket, de a tiltakozásuk folyamatosan erősödik.
Mi a helyzet a főváros többi piacával?
Szerencsére a Songpából és Nuwonból érkező termékeket nem semmisítik meg.
Hogy alakulnak a piac árai?
Mivel a kereskedők megsemmisítik a termékeiket, a só ára felkúszott 3 yangra.
Az árpát pedig most már 2 yangért adják.
Osszák szét a birodalmi raktárak tartalékait a kiskereskedők közt.
- Igenis, Felség. - És Hong titkár.
Igen, Felség?
Köszönöm!
Milyen áron teszik elérhetővé az árut?
A rizst 4 yangért, az árpát és gabonát 2 yangért, a sót 6 yangért, a tüzifát 1 yang 5 punért.
Songpából és Nuwonból mikorra várható az áru?
Körülbelül öt napon belül meg kell érkeznie.
Mi a baj?
Semmi, Uram. Bizonyára tévedtem.
Az ország éléstára a kereskedő klánok kezében van.
Mit gondol, mit jelenthet ez? Bármit megtesznek majd, hogy megvédjék a jogaikat.
Ha úgy érzik, hogy szükséges, megpróbálják majd megváltoztatni az uralkodót
- Hallottam, édesanyám látni kíván. - Így van.
A Csillagászati Hivatal ezt a szerencsés időpontot választotta. Kérem, tekintse meg.
- Rendben. - Felség, a Királyné megérkezett.
Kísérd be.
Akkor ezen a napon hirdessék ki a házassági tilalmat.
Igenis, Felség.
- Most elmehet. - Értem.
- Foglalj helyet, gyermekem. - Köszönöm, édesanyám.
Jól hallottam, hogy házassági tilalomról esett szó?
Mi másról eshetett volna szó? Az új ágyas kiválasztásának napjáról beszéltünk.
- De édesanyám... - Megmondtam, hogy ezt szándékozom tenni.
A Csillagászati Hivatal e hónap huszonötödik napját szerencsés napnak nyilvánította.
De édesanyám, Song Yeonból már ágyas lett...!
Ágyas? Kicsoda? Még nem kapott semmilyen hivatalos titulust.
De a palota szokásaihoz híven már megtartották az esküvőjét.
Ezért kérem, engedje elillanni a dühét, és adja meg neki a hivatalos címét.
- Megmondtam, hogy nem teszem. - Édesanyám...!
Nem azért kérettelek ide, mert a véleményedre volnék kíváncsi.
Figyelmességből előre értesíteni akartalak a szándékaimról.
Most elmehetsz.
Úrnőm, a Királyné látni kívánja.
Felség.
Mit csinálsz?
Selyemfonalat festek édesanyánk születésnapi ünnepségére.
Ezt rábízhattad volna Hímzések Hivatalára is. Miért csinálod te magad?
Szerettem volna a szívemet beleszőni mindegyik fonálba. Kérem, ne aggódjon miattam, Felség.
Hallottam, hogy édesanyánk még mindig nem hajlandó elfogadni a köszöntéseidet.
Miért nem szóltál? Mondtam, hogy avass be, ha bármilyen problémával kerülsz szembe.
Bocsásson meg, Felség.
Ugyan, tudhattam volna, hogy sosem beszélnél nekem ilyesmiről.
- Minden azért van, mert nem figyeltem rád eléggé. - Dehogyis! Kérem, ne mondjon ilyet, Felség!
Mindennek az az oka, hogy méltatlan vagyok erre a pozícióra. Ezt magamnak kell megoldanom.
Kérem, ne aggódjon emiatt.
És kérem, Őfelségének se beszéljen erről.
Lefoglalják most az ország ügyei, és nem akarom fokozni a gondjait.
- Na de... - Kérem, ne aggódjon miattam.
Hiszem, hogy ha minden igyekezetemmel próbálkozok, édesanyánk szíve meglágyul majd.
Song Yeon olyan magányos lehet, amiért egyedül kell ezt végigcsinálnia.
Ezen mindenki átesik, Felség. Minden napját idegenek közt kell töltenie.
Ó, Kim udvarhölgy. Tegyél meg nekem valamit.
Hogyan?
Befejezted a képeket, melyek a Tartományi Hivatal számára készülnek?
Még nem, Uram. Még nem tudtam befejezni őket.
Holnap tartják Hae Kyung királynő születésnapját. Megmondtam, hogy máig be kell fejeznünk őket!
Aki ma nem fejezi be a rá eső munkát, holnap nem vehet részt az ünnepségen.
Ezt nem teheti! Ha elmegyünk az ünnepségre, találkozhatunk Song Yeonnal...
- Vagyis Sung úrnővel! - Igen, én is látni szerettem volna őt!
Akkor elég a fecsegésből, és munkára!
- Na és te kész vagy már? - Én... nos...
Gyűljön mindenki körém.
Értesítést kaptunk, miszerint a Királyné udvarhölgye ma meglátogatja az Akadémiát.
Ha megérkezik, mindenki gyülekezzen a kertben.
Kíváncsi vagyok, miért jön ide az udvarhölgy...
- Akkor hát igaz! - Mi igaz?
Mondtam, hogy a húgom udvarhölgy, nem?
Ő mondta, hogy a Királyné új udvarhölgyet keres Song Yeon... azaz Sung úrnő mellé!
Akkor ez azt jelenti, hogy kiválaszt valakit az Akadémiáról?
- Az Akadémiáról? - Az legalább hatodik szintet jelent!
Úgy tűnik, valakit Song Yeonnak köszönhetően elő fognak léptetni!
Mit csinálsz te itt?
Ki vagy te? Mit álldogálsz csak úgy itt, a palota kapujában?
Bocsásson meg, Asszonyom. Damo vagyok a Királyi Festészeti Akadémiáról.
Úgy hiányzik Sung úrnő, hogy azt reméltem, innen talán láthatom őt egy pillanatra.
Kérem, bocsásson meg!
- Azt mondtad, Sung úrnő? - Igen, Asszonyom!
Igazából úgy szerettük egymást, mint a testvérek.
De olyan hirtelen távozott az Akadémiáról, hogy nagyon aggódni kezdtem miatta!
- Tényleg ilyen közel álltál hozzá? - Igen!
Amikor az Akadémián kezdett dolgozni, az összes többi damo gonoszkodott vele.
De én megvédtem őt! Ezért volt,
hogy bennem bízott mind közül a legjobban!
- Hogy hívnak? - Cho Bi vagyok, a Yang család sarja.
Yang Cho Bi.
- A kereskedőházak még mindig tiltakoznak? - Igen, Felség.
A Rendőrség segítségével próbáljuk csillapítani az erőszakos megnyilvánulásaikat.
De ha nem hagynak fel ezzel, a helyzetünk lényegesen rosszabbá válhat.
- Szóval a tartalékaink elfogytak. - Igen, Felség.
Ha ez így megy tovább,
- ... azt tíz nap múlva már a nép is megérzi. - Nem, már négy napon belül meg fogják érezni.
Rendelést küldtem Csingbe, és a Duman-folyón kell majd megérkeznie a szállítmánynak.
~ 521 km-es folyó a mai Észak-Korea, Kína és Oroszország határán ~
Azzal még egy hónapig kibírhatnánk.
Ez a következő fázis.
Menj és értesíts mindenkit a szándékaimról.
Azok a kereskedőházak, melyek elfogadják az új törvényeket,
különleges adókedvezményeket kapnak. Ez talán hat majd rájuk.
Értem, Felség.
De talán még mindig ellenállnak majd.
Ha így lesz, tartóztassátok le a vezetőiket, Jung Tae Youngot, Yi Jin Chult és Park Hyun Wut.
Ha rájönnek, hogy tudunk a titkos üzelmeikről, meginog majd a tiltakozásuk.
- Felség...! - De még ekkor is folytathatják az ellenállást.
Arra az esetre előkészítettem az utolsó ütőkártyámat.
Később beavatok mindenkit, de igazából ezt már nem akarom használni.
Felség, én vagyok az.
- Mi a baj? - Üzenet érkezett a Szertartások Hivatalától.
Hae Kyung királyné bejelentette, hogy nem vesz részt a születésnapi ünnepségen.
Hogyan? De hát miért?
Bocsásson meg, Felség.
Ez így nem lesz jó. Megyek és magam beszélek vele.
Felség, úgy hírlik, a Királyné épp nála van. Kérem, várjon egy kicsit.
Édesanyám, ma ünnepeljük a születésnapját.
Miért nem akar részt venni az ünnepségen?
Kérem, tegye félre a haragját, és jöjjön el velünk.
Őfelsége mindig is nagy gonddal készítette elő édesanyánk születésnapi megemlékezéseit.
Kérem, tekintse ezt jámbor, gyermeki gondoskodásnak...
Jámbor, gyermeki gondoskodásnak?
Édesanyám...!
- Készítsék elő a ruháimat. - Igenis, Felség.
Jobb, ha tudod, lányom, hogy a Királyi Család érdekében veszek részt az ünnepségen.
Szóval azt mondod, még csak nem is láttad Song Yeont?
Így van, ha mondom! Azt hiszed talán, hogy a palota egy kis vityilló, és kész?
Úgy aggódok érte!
Tőled várjuk a híreket.
- Az ott nem Song Yeon? - Song Yeon?
Song... Song Yeon...!
Hihetetlen, hogy még csak meg sem szólíthatjuk!
- Utálom ezt! - Úrnőm!
Felség...
Mit jelentsen ez, gyermekem? Mit keres itt a lány?
- Édesanyám... - Nem hallottad, mit mondtam? Mit keres ő itt?
Küldd vissza a palotájába! Nincs joga itt lenni köztünk!
- Miért nem felelsz, lányom? - Édesanyám, hogy mondhat ilyet?
- Sung úrnőnek minden joga megvan... - Jól van. Ha ő jön, én nem megyek.
Édesanyám!
Édesanyám, miért parancsoltad őt vissza a palotájába?
Ehhez semmi közöd. Ez a Női Udvartartásra tartozik.
Hogyan vehetne részt e lány az ünnepségen, mikor még nem kapott hivatalos címet?
- Édesanyám... - Felség!
Kérem, bocsásson meg, Felség. Új vagyok, és még nem ismerem a palota szabályait.
Most visszatérek a palotámba. Kérem, ne haragudjon.
Fogadja jókívánságaimat születésnapja alkalmából, Felség.
Uram, mindjárt visszajövök.
Dae Su...!
Dae Su! Olyan rég találkoztunk!
Sajnálom, ami az imént történt. Úgy örültem, hogy láthattalak,
de még mindig nem köszönthetlek.
Hogy vagy? Hogy van a nénikénk és a bácsikánk?
Na és az Akadémia? Hogy van mindenki?
Na és ön, Úrnőm?
Ön jól van?
Jól érzi magát a palotában?
Úrnő? Mi van veled...? Ne hívj így, Dae Su.
Nem lehet, Úrnőm. Kegyed immár királyi ágyas.
Én csupán egy Birodalmi Testőr vagyok. Így kell megszólítanom önt.
Ezért kérem, ön is eszerint beszéljen velem.
Értem.
Mindegy, mennyire tiltakozok, így fogsz hozzám beszélni.
Nem szólhatsz hozzám úgy, ahogy korábban.
De én ugyanúgy szeretnék a barátod maradni, mint korábban, Dae Su.
Lehet, hogy naiv vagyok, de remélem, hogy ugyanúgy bánsz majd velem, mint azelőtt.
Micsoda? Valóban így történt?
Úgy van, ahogy mondom!
Ó, az én drága Song Yeonom! Micsoda teher lehet ez most neki!
Tudtam, hogy ez lesz! A palotában nem könnyű az élet!
Istenkém!
Dae Su hazajött!
Hát itt vagy! Sikerült beszélned Song Yeonnal?
- Igen. - Hogy érzi magát?
Süket vagy? Azt kérdeztem, hogy érzi magát!
Bácsikám. Kérlek, néha nézz rá, hogy minden rendben van-e körülötte.
Nagyon magányosnak tűnt.
Bárcsak megtehetném! De hogyan is tehetném be a lábam az Ágyasi Palotába?
Kérem, bocsásson meg, Felség. Minden az én hibám.
Nem, mindennek én vagyok az oka.
Jobban oda kellett volna figyelnem rá. Hittem neki, mikor azt mondta, minden rendben.
Édesanyánk mérges rám.
Úgy sajnálom, hogy a haragja rád és Song Yeonra is hatással volt.
Felség...
- Mondja meg neki, hogy itt vagyok. - Igenis, Felség.
Úrnőm, Őfelsége látni kívánja.
Felség.
Minek köszönhetem a látogatását ilyen korán? Végzett a munkájával, Felség?
- Éppen festettél? - Igen, Felség. Rég volt már...
De nem könnyű, hisz jó ide nem volt alkalmam festeni.
Olyan, mintha sohasem festettem volna korábban.
Fájdalmat okoztam neked az önzőségem miatt.
Még festeni sem festhetsz annyit, amennyit szeretnél.
Felség...
- Sajnálom. Ma délután... - Kérem, amiatt ne aggódjon, Felség.
Én már el is felejtettem. Miért aggódik hát?
Song Yeon...
Ne kérjen bocsánatot, Felség. A legkisebb mértékben sem bántott meg.
Ezt nem csak úgy mondom. Tényleg így érzem.
Már enyém Felséged szíve, és ez a legfontosabb.
Hát nem tudja, hogy már ez mindennél boldogabbá tesz?
Mi szél hozott a palotámba ilyen későn?
Ha a délután történtekről akarsz beszélni, akkor vissza is térhetsz a palotádba.
- Nincs semmi mondanivalóm. - Nem ezért jöttem, édesanyám.
Mást kell megvitatnom veled.
A Szertartások Hivatala értesített, hogy elindítottad egy újabb ágyas kiválasztását.
Így igaz. Ezt a parancsot adtam a Szertartások Hivatalának.
Szóval miért jöttél? Hogy elmondd, nem lehetséges?
- Ha így gondolod, nincs hozzáfűznivalóm. - Nem, édesanyám.
Tégy belátásod szerint. Megteszek mindent, amit csak kérsz.
- De cserébe fogadd el Song Yeont. - Fiam!
Már megtartottuk az esküvőnket. Nem viselkedhetsz vele így tovább.
Mindent megteszek, amit csak kérsz. Ezért kérlek, add meg neki a kijáró címet, és...
- Nem, azt nem tehetem. - Édesanyám!
Mivel saját akaratodból hoztad őt a palotába, én is kiválasztok egy saját ágyast.
Ez minden. Ne keress fel újra, ha róla akarsz beszélni.
- Ne gyere ide többé. - Édesanyám...!
Hát nem érdekes, hogy Hae Kyung királyné elűzte az ágyast?
Hallottam, hogy megparancsolta a Szertartások Hivatalának, hogy válasszanak ki egy új ágyast.
Ez azt jelenti, hogy ha az ágyas fiút szül, nem fogják őt elfogadni.
Így van. Hong titkár mire készül? Mi hírek Wan Poongról?
Nos, úgy érzem, ez nem lesz egyszerű döntés.
Bizonyára aggódik, hogyan reagálna Őfelsége, ha a trónöröklés kérdése felvetődne.
Intelligens férfi, de néha túlzottan óvatos.
De már nem tart sokáig. Önmagát áltatja,
és túlságosan is eltöltik ambíciói, semhogy irányítani tudná őket.
Wan Poong úrfi nyugovóra tért már?
Nem, Uram. A nevelőjével van.
Valóban?
~ könyvből idéz ~
Értelmezné ezt az idézetet?
Bár országunkat tenger veszi körül,
és földünk apró, a nap pontosan felettünk áll,
a talaj termékeny, és a táj szépsége semmiben sem marad el a nagyobb nemzetek vidékeitől.
Helyes a válasz.
Az egész könyvet megtanulta! Ez szép teljesítmény!
Hogy megvédje Őfelsége trónját, siettetnie kell Wan Poong trónörökösi kinevezését.
Most csak úgy lehet megszilárdítani Őfelsége helyzetét, ha biztosítunk egy Trónörököst.
Ha Wan Poong trónörökösi kinevezést kap, nagybátyjaként sokat segíthet neki.
- Menjünk! - Igenis, Uram.
Hát nem megmondtam?
Mondtam, hogy szabaduljunk meg tőle, mielőtt elfoglalná a trónt!
De most egy bolond kezébe helyeztük az uralkodást, és nézzék, hová vezetett ez az egész!
Egy hónap telt el azóta, hogy bezártak kereskedőházaink.
A kormány pedig még mindig nem reagált! Most mihez kezdünk?
Ki kell tartanunk!
Hiába szorongat majd minket Őfelsége. Ha elfogynak a tartalékai, nem marad más választása!
Ez nem fogja megoldani a problémát.
Ez most más, mint legutóbb. Ezt már régóta tervezgeti.
Ha ez így folytatódik, be kell majd hódolnunk neki.
Már azelőtt meg kellett volna tennünk, hogy ide jutottunk.
Akkor mi legyen, Uram? Azt akarja, hogy lemondjunk a kereskedelmi jogainkról?
Azt nem tehetjük! Ki etette és fizette a kormány minisztereit?
Lehet, hogy ő a király, de nem hagyhatjuk, hogy azt tegye, amit csak akar!
Micsoda? A boltok kinyitottak Woonjonggában?
Igen, Felség, néhány bolt kivételével a legtöbb kereskedőház újra kinyitott.
De valami furcsa, Felség. Egészen tegnapig még tiltakoztak.
Ma pedig mégis megnyitják az üzleteiket?
Még nem jelentettük be az adócsökkentést, amit nekik szántunk volna.
Ön szerint mindez csak egy álca,
amivel el akarják terelni magukról a gyanút valami összeesküvés miatt?
Felség, Nam eunuch vagyok.
Felség, a kereskedő klánok vezetői találkozni kívánnak önnel.
Micsoda? A kereskedő klánok vezetői?
Audienciát kérnek Felségedtől.
Excellenciás uram, a woonjonggai kereskedő klánok vezetője vagyok, Kim Seung Ah.
Kérem, legyen könyörületes, és engedje, hogy beszéljek Őfelségével.
Szóval mit óhajt?
Azt akarja, hogy találkozzak a kereskedőkkel? Nyilvános meghallgatást akar?
Így van, Felség. Egy időre lecsillapítottam őket,
de ez nem lesz elég ahhoz, hogy teljesen félretegyék aggodalmaikat.
Ezért kérem, jöjjön el Woonjonggába, és beszéljen velük a szándékairól személyesen,
és hallgassa meg a panaszaikat és aggodalmaikat.
Lehet, hogy csupán kereskedők vagyunk, de nem akarjuk káoszba sodorni az országot.
Ha nyilvános meghallgatást tart, és megérti a kereskedők panaszait,
talán megszületik a megoldás.
Jól van. Ha így gondolja, akkor úgy teszek, ahogy kéri.
Én sem akarom, hogy a helyzet rosszabbra forduljon.
Én vagyok az ország uralkodója. Nem csak a kiskereskedők számára akarok reformokat hozni.
Az önhöz hasonló kereskedők is az alattvalóim.
Mikorra tervezzük hát ezt a meghallgatást? Ha szükséges, még ma elmegyek hozzájuk.
Hálásan köszönöm, Felség!
- Menjünk! - Igenis!
Nem tarthat nyilvános meghallgatást, Felség!
Miért nem, Hong titkár?
Woonjongga kereskedői rettentő dühösek, Felség.
És nemrég merényletet kíséreltek meg Felséged ellen. Hogy akarhat újra odakinn mutatkozni?
- Kérem, hívassa inkább ide a képviselőiket... - Nem, azt nem teszem.
Felség!
A problémáikat személyesen akarom meghallgatni.
Megkértek, hogy beszéljek velük, hogyan is találkozhatnék csupán a képviselőikkel?
Egyébként nekem is hallanom kell a panaszaikat.
Nyilvános meghallgatást tartok aznap, amikor csak akarják.
Nem kívánok erre több szót pazarolni. Megértettél?
Felség...
Park hadnagy és Kang hadnagy titokban utánanéz a vezetőiknek,
Kim Seung Ahnak és Ahn Tae Soonak.
- Nem sok időnk maradt. Siessetek! - Igenis, Uram!
Te pedig, Jang Bo...
- Adj át egy üzenetet az anyakirálynénak. - Hogyan? Az anyakirálynénak?
Igen. Mondd meg neki, hogy gondoskodjon mindenről, ahogy megbeszéltük.
Tudni fogja, miről van szó.
Értem, Uram.
Adja át ezt az üzenetet mindenkinek.
Ne aggódjon, minden rendben lesz.
De hogyan akadályozhatná meg Jang Tae Woo tanácsost, hogy felszólaljon?
Biztos vagyok benne, hogy megpróbálja majd befolyásolni a többi hivatalnokot.
Hiszem, hogy el tudja intézni őt, Hong titkár.
Ismeri a helyettes tanácsost, Min Joo Shiket...
Úgy hallottam, egészen mostanáig kapcsolatban maradt Jang Tae Woo tanácsossal.
Miért nem kutatja át a rezidenciáját? Az bizonyára nem lenne nehéz feladat az ön számára.
Hogy micsoda?
A Munkaügyi Miniszter beadványban fogja kérni Wan Poong trónörökösi kinevezését?
Így van. Az összes No Ron tag megkapta az üzenetet!
Az áll benne, hogy támogassuk a beadványt!
Ez a zsivány Hong Gook Young végre kimutatta a foga fehérjét!
Excellenciás uram! Kérem, jöjjön ki! Valami szörnyűség történt!
Mi a baj? Miért kiabálsz?
- Mit keresnek a házamban? - Ne tétlenkedjetek! Kutassátok át a házat!
Igenis, Uram!
Szégyentelen bitang! Hogy merészeli? Mire véljem ezt a felháborító zaklatást?
Hogy merészeli?
Ne aggódjon. Ha semmit sem találunk a házában, bebizonyosodik majd az ártatlansága.
Micsoda? Eresszenek! Azonnal engedjenek el!
Kérem, legyen óvatos, Excellenciás uram. Még a végén agyvérzést kap.
Uram, nézze!
Ez Min Joo Shik kézírása! És itt a pecsétje is!
Min Joo Shik? Miről beszél?
- Mit keres az a levél...? - Én is ezt kérdezem, Excellenciás uram.
Kíváncsi volnék, mit keres egy szökött bűnöző levele az ön házában.
Micsoda?
- Vigyétek! - Igenis!
Hitvány féreg! Hogy mer így szövetkezni ellenem?
Azt hiszi talán, megvalósíthatja a terveit, ha így elintéz engem?
- Mire vártok még? Azt mondtam, vigyétek! - Igenis!
- Eresszenek! - Eresszenek!
Azonnal engedjenek el!
Gazemberek!
Ne legyen ilyen dühös, Excellenciás uram.
Ön megtagadta tőlem a segítséget, mikor kértem. Mindent csakis magának köszönhet.
Az ott nem Wan Poong úrfi?
Felség...
Hozass némi frissítőt. Beszélni szeretnék Wan Poong úrfival.
Hogyan?
Többször is járt már a palotában, de Hong titkár miatt egyszer sem fogadtam őt.
De bármi is történt, most már tagja a Királyi Családnak, így gondoskodnom kellene róla.
- Kérlek, szolgáld ki magad. - Köszönöm, Felség.
Hogy boldogulsz? Bizonyára nehéz napok állnak mögötted.
Egyáltalán nem. Felséged és a Király mind nagyon jóságos és kedves volt hozzám.
Jó ezt hallani, Wan Poong.
Olyan kicsi vagy még, és máris olyan érett.
Azt tanították nekem, hogy legyek őszinte és megfontolt, mivel én leszek Őfelsége utódja.
Őfelsége utódja? Ki mondta ezt neked?
Felség, én vagyok az.
Felség, ideje indulnia a megbeszélésre.
- Máris ennyi az idő? - Igen, Felség.
Rendben.
Hogy érti azt, hogy nem maradhat a Trónörökös pozíciója betöltetlenül?
Nem hallotta, Miniszter? Kérdeztem valamit!
Úgy van, ahogy mondja, Felség.
Jó pár éve elfoglalta már a trónt, de a trónörökösi pozíció még mindig betöltetlen.
Örökös nélkül a Királyi Család és Felséged uralkodása ingatag talajon áll.
Beadványban kérem, hogy minél hamarabb válasszon magának örököst, Felség.
Őszintén fogalmam sincs, miről beszél, Miniszter.
Jelenleg nincs örökösöm. Ön mégis...
Ott van Wan Poong úrfi, Felség.
Wan Poong úrfi Hong ágyas örökbe fogadott fia, Felség.
Magyar felirat: Brigi (brigichan@hotmail.com)
http://yisanprojekt.uw.hu/
Időzítés: MrsKorea Javította: Brigi
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com